**PAPILDOMAS SUSITARIMAS NR. 3 DĖL NEATLIEKAMŲ DARBŲ**

**PRIE SUTARTIES NR. S-103**

2024-10-15

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-02-01 Šalys sudarė viešojo pirkimo sutartį Nr. S-103 (toliau – **Sutartis**), projekte „Rajoninio kelio Nr. 4707 Grigiškės–Lentvaris–Dobrovolė ruožo nuo 5,2 km iki 6,376 km kapitalinis remontas “;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, vykdant darbus, iškilo būtinybė dalį suprojektuotos lietaus nuotekų trasos L2 nuo šulinio L2-07 iki L2-15 perkelti į kelio važiuojamąją dalį, kadangi ją įrengti pagal projektinius sprendinius sutrukdė esamos kitų savininkų (AB „ESO“) komunikacijos. Dėl to teko parengti naujus projektinius sprendinius ir atlikti ryšium su tuo atsiradusius ***papildomus*** darbus (detalizuota **Priede Nr. 1**), kurių kaina sudaro 27 222,57 Eur be PVM;
4. Sutarties vykdymo metu, vykdant darbus, iškilo būtinybė dalį suprojektuotos lietaus nuotekų trasos L2 nuo šulinio L2-07 iki L2-15 perkelti į kelio važiuojamąją dalį, kadangi ją įrengti pagal projektinius sprendinius sutrukdė esamos kitų savininkų (AB „ESO“) komunikacijos. Todėl iškilo būtinybė parengti naujus projektinius sprendinius ir dėl to atsirado ***neatliekamų*** darbų (detalizuota **Priede Nr. 1**), kurių kaina sudaro 31 994,03 Eur be PVM;
5. Vadovaujantis Sutarties 139 ir 149 punktais, Šalys susitarė dėl galimybės pakeisti Sutarties kainą dėl atsiradusių papildomų ir atsisakomų (neatliekamų) darbų;

Šalys, remdamosi Sutarties XII skyriaus nuostatomis sudaro šį susitarimą dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl neatliekamų (atsisakomų) darbų kainos :
   1. papildomų darbų kaina:
      1. viso papildomų darbų kaina su PVM 32 939,31 Eur ( trisdešimt du tūkstančiai devyni šimtai trisdešimt devyni Eur 31 ct)
      2. papildomų darbų kaina be PVM yra 27 222,57 Eur (dvidešimt septyni tūkstančiai du šimtai dvidešimt du Eur 57 ct);
      3. 21 proc. PVM yra 5 716,74 Eur (penki tūkstančiai septyni šimtai šešiolika Eur 74 ct);
   2. neatliekamų darbų kaina:
      1. viso neatliekamų (atsisakomų) darbų kaina su PVM yra 38 712,78 Eur (trisdešimt aštuoni tūkstančiai septyni šimtai dvylika Eur 78 сt).
      2. neatliekamų (atsisakomų) darbų kaina be PVM yra 31 994,03 Eur (trisdešimt vienas tūkstantis devyni šimtai devyniasdešimt keturi Eur 03 ct).
      3. 21 proc. PVM yra 6 718,75 Eur (šeši tūkstančiai septyni šimtai aštuoniolika Eur 75 ct).
2. Šalys susitaria pakeisti Sutarties kainą:

*„Sutarties kaina, nustatyta viešojo pirkimo metu yra* ***3 418 604,58 Eur su PVM*** *(trys milijonai keturi šimtai aštuoniolika tūkstančių šeši šimtai keturi Eur 58 ct). Sutarties kainos sudėtinės dalys:*

*Sutarties kaina* ***be PVM*** *yra* ***2 825 293,04 Eur*** *(du milijonai aštuoni šimtai dvidešimt penki tūkstančiai du šimtai devyniasdešimt trys Eur 04 ct);*

*21 proc. PVM yra* ***593 311,54 Eur*** *(penki šimtai devyniasdešimt trys tūkstančiai trys šimtai vienuolika Eur 54 ct)“.*

1. Dėl aukščiau šiame Susitarime nurodytų sąlygų Sutarties kaina sumažėja toliau nurodyta suma: 5773,47 Eur (su PVM). Galutinė Sutarties kaina yra: ***3 418 604,58*** Eur (su PVM).
2. Šalys susitaria, kad dėl papildomų ir neatliekamų darbų nėra suteikiamas papildomas darbų atlikimo terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1 Priedas Nr. 1 – Darbų pakeitimo aktas Nr. 1.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85,, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AB, banko kodas 40100  El. p. eurovia@eurovia.lt  Dokumentą pasirašantis įgaliotas bendrovės darbuotojas |